
NÁVRH VLÁDY


na skrátené legislatívne konanie o vládnom návrhu zákona, ktorým sa mení a dopĺňa zákon č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony


Vládnym návrhom zákona, ktorým sa mení a dopĺňa zákon č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (ďalej len „návrh zákona“) sa precizuje úprava monitoringu a zberu spätnej väzby v súvislosti s elektronickými službami poskytovanými koncovým používateľom, ktorý bude realizovaný prostredníctvom IS KAV (konsolidovaná analytická vrstva), a to najmä kvôli tzv. prioritným životným situáciám v rámci plnenia míľnika Plánu obnovy a odolnosti.
IS KAV a jeho rozvoj je súčasťou Platformy pre životné situácie, ktorá dodáva centrálne komponenty pre zapojené orgány verejnej moci. Platforma aj životné situácie sú súčasťou Investície 1, Komponentu 17, Plánu obnovy a odolnosti a oboje budú spoločne odpočtované v rámci jedného cieľa 17-5, I1, K17 - Number of priority life situations launched and made available to the public using eGovernment solutions. 
Nesplnenie vyššie uvedeného cieľa (míľnika) ako jedného z cieľov môže mať za následok ohrozenie žiadosti o platbu z Plánu obnovy a odolnosti.
Návrh zákona bol 7. novembra 2025 riadne doručený Národnej rade Slovenskej republiky tak, aby bolo možné dosiahnuť jeho účinnosť 1. marca 2026. Národná rada Slovenskej republiky však návrh zákona neprerokovala v prvom čítaní na 43. schôdzi, i keď návrh zákona bol zaradený do programu schôdze.
V súvislosti s ohrozením čerpania prostriedkov z Plánu obnovy a odolnosti je potrebné prerokovať návrh zákona v skrátenom legislatívnom konaní. Návrh zákona sa teda navrhuje prerokovať v skrátenom legislatívnom konaní z ohľadom na existenciu mimoriadnych okolností, kedy by pri rokovaní v štandardnom legislatívnom konaní hrozili Slovenskej republike značné hospodárske škody. 
Z dôvodu vyššie uvedených skutočností je potrebné podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky navrhnúť Národnej rade Slovenskej republiky, aby sa vzhľadom na to, že Slovenskej 




republike hrozia značné hospodárske škody, uzniesla na skrátenom legislatívnom konaní o návrhu zákona.




V Bratislave 14. januára 2026

